Polokwane se munisipale bestuurder geskorsFoto: polokwane.gov.za Tidimalo Chuene, woordvoerder van die Polokwane-munisipaliteit, het gesê Constance Mametja is voorlopig vir 90 dae geskors. Die besluit is op 15 Mei tydens ŉ spesiale sitting van die raad geneem. “Die bewerings teen die munisipale bestuurder kan nie in dié stadium bekend gemaak word nie aangesien dit sekere dele van die ondersoek in gedrang kan bring,” het Chuene gesê. Volgens Chuene sal ŉ onafhanklike span aangestel word om ŉ ondersoek te doen en ŉ verslag aan die munisipaliteit se raad voor te lê. Ndavhe Ramakuela, direkteur van gemeenskapsontwikkeling, is as waarnemende munisipale bestuurder aangestel. News24